Tha buidheann de dhotairean am measg na chuir litir gu Comann Uisge-beatha na h-Alba ag iarraidh orra sguir den iomairt laghail an aghaidh bun-phrìs air deoch-làidir ann an Alba. Bha lagh ùr a bheireadh cead do bhun-phrìs ri tòiseachadh aig an àm seo an-uiridh, ach chuir a tagradh laghail maill air sin. Tha luchd-iomairt ag ràdh gum biodh sin air 60 beatha a ghlèidheadh mar thà, a bharrachd air gearradh air ais air eucoir, agus an àireamh dhaoine a b'fheudar a dhol dhan ospadal. Tha Comann an Uisge-bheatha ag ràdh ge-tà, nach obraicheadh an lagh ùr, agus nach cuireadh e bacadh sam bith air feadhainn a tha ag òl cus.